b'\n_START_ARTICLE_\nBotagas\n_START_SECTION_\nIstorija\n_START_PARAGRAPH_\nIX a. \xe2\x80\x93 XI a. kapinynuose ir pilkapynuose randama botago dali\xc5\xb3 \xe2\x80\x93 gele\xc5\xbeini\xc5\xb3 (apie 30\xc2\xa0cm ilgio), su pastor\xc4\x97jimu ties viduriu, ir medini\xc5\xb3 (apie 50\xc2\xa0cm ilgio) botko\xc4\x8di\xc5\xb3 su gele\xc5\xbeiniais apkaustais. \xc5\xbdinomi ir simboliniai botagai, grei\xc4\x8diausiai raiteli\xc5\xb3 b\xc5\xabrio vyresni\xc5\xb3j\xc5\xb3 atributas. Jo vir\xc5\xa1uje \xc4\xafverta grandis su gele\xc5\xbeiniais apkalais 1\xe2\x80\x933 m. odiniams rimbams \xc4\xafverti ir keli U pavidalo kabu\xc4\x8diai. Tik\xc4\x97ta, kad botago gele\xc5\xbeini\xc5\xb3 detali\xc5\xb3 skambesys atbaido pikt\xc4\x85sias j\xc4\x97gas.\n_START_SECTION_\nLietuvoje\n_START_PARAGRAPH_\nLietuvoje yra ilgieji ir trumpieji botagai (vytinis, rimbas). Ilgieji botagai susideda i\xc5\xa1 medinio botko\xc4\x8dio ir prie jo pritvirtintos stamantrios virvel\xc4\x97s arba odos r\xc4\x97\xc5\xbeio su mazgu gale, kartais priri\xc5\xa1ta gele\xc5\xbe\xc4\x97le. Vytinio kotas supintas i\xc5\xa1 vyteli\xc5\xb3 arba lanks\xc4\x8di\xc5\xb3 medelio skel\xc4\x8di\xc5\xb3, rimbo (biz\xc5\xabno) \xe2\x80\x93 padarytas i\xc5\xa1 stirnos, ki\xc5\xa1kio kojos ar 40\xe2\x80\x9350\xc2\xa0cm ilgio med\xc5\xbeio; abu turi \xc5\xa1maik\xc5\xa1\xc4\x8di\xc4\x85j\xc4\x85 dal\xc4\xaf. Su ilgaisiais botagais ganomi gyvuliai ir dirbant raginami arkliai, trumpieji da\xc5\xbeniausiai naudojami jojant.'